Sveučilište Josipa Jurja Strossmayera u Osijeku

Akademija za umjetnost i kulturu u Osijeku

Ulica Julija Knifera 1 OSIJEK

Na temelju Odluke dekanice Akademije za umjetnost i kulturu u Osijeku o prodaji službenog vozila od 11. lipnja 2025. raspisuje se

**JAVNI NATJEČAJ**

**za prodaju službenog vozila u vlasništvu Akademije za umjetnost i kulturu u Osijeku**

1. **PREDMET PRODAJE – RABLJENO SLUŽBENO VOZILO**

• vrsta M1

• Registracija i godina proizvodnje: OS747MV / 2019

• Marka i tip: OPEL VIVARO-B 1.6 CDTI

• Zapremnina i snaga motora: 1598 / 89 kW

• Broj šasije:W0VJ7H600KV617190

• Vozno stanje: da

• Registrirano: ne

• Početna cijena (EUR): 15.800,00 EUR

• Broj vrata: 5

• Mjesta za sjedenje: 9

• Boja: plava s efektom

1. **NAČIN I UVJETI PRODAJE**

Prodaja se obavlja prikupljanjem pisanih ponuda fizičkih ili pravnih osoba uz prethodnu uplatu jamčevine u iznosu od 10% od početne cijene koja se uplaćuje u korist računa Akademije za umjetnost i kulturu u Osijeku IBAN: HR7323600001102689236 Zagrebačka banka d.d. poziv na broj: OIB (kupca), opis: „jamčevina po natječaju za kupnju službenog vozila“. Ponude za koje nije uplaćena jamčevina neće biti razmatrane. Ponuditeljima čija ponuda ne bude prihvaćena, jamčevina će biti vraćena u roku od 8 dana od dana otvaranja ponuda. Ponuditelju s kojim će se sklopiti ugovor o prodaji jamčevina će biti uračunata u kupoprodajnu cijenu. Ako odabrani kupac ne potpiše ugovor o prodaji vozila ili ne uplati ugovoreni kupoprodajni iznos u roku jamčevina se ne vraća. Prodaja vozila se obavlja po načelu „viđeno-kupljeno" što isključuje sve naknadne prigovore kupca. Sve troškove vezano za sklapanje Ugovora o prodaji vozila, posebni porez na promet motornih vozila i sve ostale troškove dužan je snositi kupac. Vozilo se može pogledati svaki radni dan od ponedjeljka do petka od 09,00 do 14,00 sati, Ulica Julija Knifera 1, Osijek, sve do isteka roka za dostavu ponuda, uz prethodnu najavu na tel: 098/ 1740 041.

1. **SADRŽAJ PONUDE**

Ponuda mora sadržavati:

* ime i prezime ponuditelja fizičke osobe, naziv pravne osobe ili obrta
* adresu
* OIB
* kontakt telefon
* presliku osobne iskaznice za fizičke osobe, presliku izvatka iz sudskog registra za pravne osobe ili obrtnog registra za obrtnike
* marku i tip vozila za koje se daje ponuda
* ponuđenu kupoprodajnu cijenu

Ponuditelji snose troškove pripremanja i podnošenja ponuda te nemaju pravo za naknadu istih. Nepotpune i nevaljane ponude neće se razmatrati.

1. **ROK ZA DOSTAVU PONUDE**

Sve ponude moraju biti zaprimljene do 25.lipnja 2025. do 9,30 sati bez obzira na način dostave (poštom ili osobno). Ponude koje pristignu poštom ili budu predane nakon utvrđenog roka smatrati će se zakašnjelima. Pisane ponude ponuditelji su dužni dostaviti u zatvorenoj omotnici, s naznakom „Ne otvaraj ponuda za kupnju službenog vozila“, preporučeno poštom na adresu: AKADEMIJA ZA UMJETNOST I KULTURU U OSIJEKU, Ulica Julija Knifera 1, 31000 OSIJEK ili osobnom dostavom na navedenu adresu u roku za dostavu ponuda.

Javno otvaranje ponuda biti će 25. lipnja 2025. u 10:00 sati u prodekanskom uredu Akademije za umjetnost i kulturu u Osijeku, Ulica Julija Knifera 1, II. kat.

1. **ODABIR NAJPOVOLJNIJEG PONUDITELJA**

Najpovoljnijom ponudom smatrat će se ponuda s najvišom ponuđenom kupoprodajnom cijenom. Ukoliko dva ili više ponuditelja ponude isti najviši iznos kupoprodajne cijene provesti će se licitacija na otvaranju ponuda do postizanja najviše cijene. Svi će ponuditelji o ishodu natječaja i odabiru najpovoljnijeg ponuditelja biti obaviješteni u roku od 8 (osam) dana od dana donošenja odluke o odabiru. Prodavatelj zadržava pravo odustati od izbora ponuditelja i prodaje vozila bez posebnog obrazloženja. Nakon što dobije odluku o odabiru, odabrani ponuditelj obvezan je u roku od 8 (osam) dana uplatiti kupoprodajnu cijenu, te će se uz predočenje dokaza o uplati, u daljnjem roku od tri radna dana sklopiti ugovor o kupoprodaji.

Prijavom na natječaj ponuditelj pristaje na uvjete iz natječaja.

**AKADEMIJA ZA UMJETNOST I KULTURU U OSIJEKU**